Robin was ‘n pragtige volwasse Christen wat sy Christenskap uitgeleef het en wat sy hulp vrywillig aangebied het om my ‘Gedagtes uit die Woord’ in Engels oor te vertaal waarvoor ek baie baie dankbaar is. Ek dank ons Here vir die voorreg dat Hy Robin oor my pad gestuur het, nadat dit vir baie jare my begeerte was dat daar iemand sou wees wat bereid sal wees om die vertalingswerk te doen.
Daar is hy in die hemel by Jesus en hier op die aarde werk hy ook nog steeds deur sy nalatenskap vir ons Here.
Watter ontsaglike wonderwerk - om jou oë oop te maak en jy sien met jou eie oë dat jy nou in die hemel by Jesus is!
25 Jesus sê vir haar: “Ek is die opstanding en die lewe; wie in My glo, sal lewe al het hy ook gesterwe;
23 Ek is in ’n tweestryd. Aan die een kant verlang ek om te vertrek en bý Christus te wees, want dit is vir my verreweg die beste.
Ek sal Robin geweldig baie mis. Ons troos lê in die wete dat Jesus vir ons die pad oopgemaak het na ons Vader deur Sy offer aan die kruis en ons weet dat Robin veilig by ons HERE is in oorwinning en vry van elke menslike lyding of pyn.
LUK 23:43 En Jesus antwoord hom: “Voorwaar Ek sê vir jou, vandag sal jy saam met My in die Paradys wees.”